CELEX: 32017D1015
Language: ro
Date: 2017-06-15 00:00:00
Title: Decizia de punere în aplicare (UE) 2017/1015 a Comisiei din 15 iunie 2017 privind emisiile de gaze cu efect de seră reglementate de Decizia nr. 406/2009/CE a Parlamentului European și a Consiliului aferente anului 2014 pentru fiecare stat membru

16.6.2017   
            
            
               RO
            
            
               Jurnalul Oficial al Uniunii Europene
            
            
               L 153/38
            
         DECIZIA DE PUNERE ÎN APLICARE (UE) 2017/1015 A COMISIEI
   din 15 iunie 2017
   privind emisiile de gaze cu efect de seră reglementate de Decizia nr. 406/2009/CE a Parlamentului European și a Consiliului aferente anului 2014 pentru fiecare stat membru
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 525/2013 al Parlamentului European și al Consiliului din 21 mai 2013 privind un mecanism de monitorizare și de raportare a emisiilor de gaze cu efect de seră, precum și de raportare, la nivel național și al Uniunii, a altor informații relevante pentru schimbările climatice și de abrogare a Deciziei nr. 280/2004/CE (1), în special articolul 19 alineatul (6),
   întrucât:
   
               (1)
            
            
               Decizia nr. 406/2009/CE a Parlamentului European și a Consiliului (2) stabilește limitele emisiilor de gaze cu efect de seră (nivelul anual de emisii alocate) pentru fiecare stat membru aferente fiecărui an în perioada 2013-2020, precum și un mecanism de evaluare anuală a respectării acestor limite. Nivelurile anuale de emisii alocate statelor membre, exprimate în tone de CO2 echivalent, sunt prevăzute în Decizia 2013/162/UE a Comisiei (3). Aceste alocări au fost modificate prin Decizia de punere în aplicare 2013/634/UE a Comisiei (4).
            
         
               (2)
            
            
               Articolul 19 din Regulamentul (UE) nr. 525/2013 prevede o procedură de revizuire a inventarelor emisiilor de gaze cu efect de seră ale statelor membre (GES) în scopul de a se evalua respectarea Deciziei nr. 406/2009/CE. Revizuirea completă menționată la articolul 19 alineatul (1) din Regulamentul (UE) nr. 525/2013 a fost efectuată pe baza datelor din 2014 privind emisiile, raportate Comisiei în aprilie 2016, în conformitate cu procedurile stabilite în capitolul III și în anexa XVI la Regulamentul de punere în aplicare (UE) nr. 749/2014 al Comisiei (5).
            
         
               (3)
            
            
               Cantitatea totală de emisii de GES reglementate de Decizia nr. 406/2009/CE aferente anului 2014 pentru fiecare stat membru ar trebui să țină seama de corecțiile tehnice și de estimările revizuite calculate în timpul revizuirii complete, astfel cum figurează în rapoartele finale de revizuire întocmite în temeiul articolului 35 alineatul (2) din Regulamentul de punere în aplicare (UE) nr. 749/2014.
            
         
               (4)
            
            
               Prezenta decizie ar trebui să intre în vigoare în ziua publicării în vederea alinierii la dispozițiile articolului 19 alineatul (7) din Regulamentul (UE) nr. 525/2013 care stabilește data publicării prezentei decizii drept începutul perioadei de patru luni în care statelor membre li se permite să utilizeze mecanismele de flexibilitate prevăzute în Decizia nr. 406/2009/CE,
            
         ADOPTĂ PREZENTA DECIZIE:
   Articolul 1
   Suma totală a emisiilor de gaze cu efect de seră reglementate de Decizia nr. 406/2009/CE pentru fiecare stat membru aferente anului 2014 care rezultă din datele corectate ale inventarelor la finalizarea revizuirii complete menționate la articolul 19 alineatul (1) din Regulamentul (UE) nr. 525/2013 sunt prevăzute în anexa la prezenta decizie.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   
      Adoptată la Bruxelles, 15 iunie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 165, 18.6.2013, p. 13.
   
      (2)  Decizia nr. 406/2009/CE a Parlamentului European și a Consiliului din 23 aprilie 2009 privind efortul statelor membre de a reduce emisiile de gaze cu efect de seră astfel încât să respecte angajamentele Comunității de reducere a emisiilor de gaze cu efect de seră până în 2020 (JO L 140, 5.6.2009, p. 136).
   
      (3)  Decizia 2013/162/UE a Comisiei din 26 martie 2013 privind determinarea nivelurilor anuale de emisii alocate statelor membre pentru perioada 2013-2020 în temeiul Deciziei nr. 406/2009/CE a Parlamentului European și a Consiliului (JO L 90, 28.3.2013, p. 106).
   
      (4)  Decizia de punere în aplicare 2013/634/UE a Comisiei din 31 octombrie 2013 privind ajustările aduse nivelurilor anuale de emisii alocate statelor membre pentru perioada 2013-2020 în temeiul Deciziei nr. 406/2009/CE a Parlamentului European și a Consiliului (JO L 292, 1.11.2013, p. 19).
   
      (5)  Regulamentul de punere în aplicare (UE) nr. 749/2014 al Comisiei din 30 iunie 2014 privind structura, formatul, procedurile de transmitere și revizuirea informațiilor raportate de statele membre în temeiul Regulamentului (UE) nr. 525/2013 al Parlamentului European și al Consiliului (JO L 203, 11.7.2014, p. 23).
   
      ANEXĂ
      
                  Statul membru
               
               
                  Emisiile de gaze cu efect de seră aferente anului 2014 reglementate de Decizia nr. 406/2009/CE
                  (tone de dioxid de carbon echivalent)
               
            
                  Belgia
               
               
                  70 054 910 
               
            
                  Bulgaria
               
               
                  22 900 867 
               
            
                  Republica Cehă
               
               
                  57 620 658 
               
            
                  Danemarca
               
               
                  32 643 514 
               
            
                  Germania
               
               
                  436 790 185 
               
            
                  Estonia
               
               
                  6 083 093 
               
            
                  Irlanda
               
               
                  41 663 021 
               
            
                  Grecia
               
               
                  44 409 918 
               
            
                  Spania
               
               
                  199 755 020 
               
            
                  Franța
               
               
                  353 528 786 
               
            
                  Croația
               
               
                  14 663 196 
               
            
                  Italia
               
               
                  265 275 604 
               
            
                  Cipru
               
               
                  3 924 856 
               
            
                  Letonia
               
               
                  9 017 595 
               
            
                  Lituania
               
               
                  12 922 268 
               
            
                  Luxemburg
               
               
                  8 858 306 
               
            
                  Ungaria
               
               
                  38 423 028 
               
            
                  Malta
               
               
                  1 291 392 
               
            
                  Țările de Jos
               
               
                  97 887 338 
               
            
                  Ungaria
               
               
                  48 194 334 
               
            
                  Polonia
               
               
                  181 543 023 
               
            
                  Portugalia
               
               
                  38 836 638 
               
            
                  România
               
               
                  72 534 134 
               
            
                  Slovenia
               
               
                  10 472 374 
               
            
                  Slovacia
               
               
                  19 782 144 
               
            
                  Finlanda
               
               
                  30 146 832 
               
            
                  Suedia
               
               
                  34 522 651 
               
            
                  Regatul Unit
               
               
                  324 444 705